
ועדת הכספים

14.11.2006


הכנסת השבע עשרה






נוסח לא מתו
מושב שני

פרוטוקול מס'

מישיבת ועדת הכספים

יום שלישי, כ"ג בחשוון התשס"ז (14 בנובמבר 2006), שעה 10:30

ס ד ר         ה י ו ם

1.
תקנות ניירות ערך (חיתום) (תיקון), התשס"ו-2006

2.
תקנות ניירות ערך (הודעה משלימה וטיוטת תשקיף), התשס"ו-2006

3.
תקנות ניירות ערך (פרטי תשקיף, מבנהו וצורתו) (תיקון), התשס"ו-2006

4.
תקנות ניירות ערך (תקופה להגשת הזמנות לניירות ערך המוצעים בתשקיף) (תיקון), התשס"ו-2006

5.
תקנות ניירות ערך (אופן הצעת ניירות ערך לציבור), התשס"ו-2006

נכחו:

חברי הוועדה:
יעקב ליצמן – היו"ר



חיים אורון



אלי אפללו



אבישי ברוורמן



אליהו גבאי



מגלי והבה



יצחק וקנין



דוד טל



שלי יחימוביץ



אביגדור יצחקי



אמנון כהן



ישראל כץ



סופה לנדבר



סטס מיסז'ניקוב



יורם מרציאנו



אורית נוקד



ניסן סלומינסקי



ראובן ריבלין

מוזמנים:
אריק פרץ

- סגן בכיר לממונה על שוק ההון, משרד האוצר



עו"ד מיכל עקביה
- משרד האוצר



מאיה גרטי-גלבוע
- משרד האוצר



ענת פייער

- רו"ח, משרד האוצר



משה טרי

- יו"ר הרשות לניירות ערך



לייזה חיימוביץ

- עזרת ליו"ר הרשות



עו"ד שמשון אלבק
- יועץ משפטי, הרשות לניירות ערך



עו"ד דניאל רימון
- הרשות לניירות ערך



אורי קציר

- דובר הרשות לניירות ערך



רון עמיחי

- הרשות לניירות ערך



משה ברקת

- מנהל מחלקת תאגידים, הרשות לניירות ערך



עו"ד יעל אלמוג

- הרשות לניירות ערך



דוד אדר


- מחלקת תאגידים, הרשות לניירות ערך



עו"ד דוידה לחמן מסר
- המשנה ליועץ המשפטי לממשלה, משרד המשפטים



ארז רפאלי

- הרשות להגבלים עסקיים, משרד התעשייה, המסחר 






  והתעסוקה



רונית הראל

- סמנכ"ל המחלקה הכלכלית, הבורסה לניירות ערך



גד סואן


- מנכ"ל איגוד החברות הציבוריות



עו"ד נתי שילה

- יועץ משפטי, איגוד החברות הציבוריות



עו"ד מישל אוחיון
- לשכת עורכי-הדין



אפרת בנק יוגב

- בנק מזרחי טפחות



איריס אבנר

- בנק מזרחי טפחות



יפעת פוגל

- בנק מזרחי טפחות



בועז רדי

- בנק הפועלים



עירית פרישר

- בנק הפועלים



קרן בורנשטיין

- בנק הפועלים



מיכל רבינוביץ

- בנק לאומי



צחי סולטן

- מנכ"ל כלל פיננסים



משה אגמי

- כלל פיננסים



עו"ד נירה עוז

- התאחדות התעשיינים



עו"ד אילנית לנדסמן
- מייצגת חתמים ישראלים וזרים



עירית רוט

- נציגת חברת סי.טי. בנק



עו"ד ירון מוזס

- יועץ משפטי, פועלים איי.בי.איי



רונן צלניר

- יו"ר דירקטוריון פועלים איי.בי.איי



אברהם זלדמן

- נציג לאומי ושות'



עו"ד מיכל רבינוביץ
- נציגת לאומי ושות'



עו"ד מרים גלדשטיין
- חברת הנהלת HSBC


מייקל ישראל

- חבר הנהלת HSBC


ניל קורני

- נציג חברת סיטי בנק



דניאל ברק

- מנכ"ל לידר שוקי הון/תקשורת פלוס



יאיר פודים

- מנכ"ל לידר אחזקות/תקשורת פלוס



עו"ד יורי בירן-בלרוסקי
- חברת לידר אחזקות/תקשורת פלוס



ארז גיל הר



אורנה הוזמן בכור



יוסי ניצני

- סמנכ"ל בבנק המזרחי

ייעוץ משפטי:
שגית אפיק

ייעוץ כלכלי:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

1.
תקנות ניירות ערך (חיתום) (תיקון), התשס"ו-2006

2.
תקנות ניירות ערך (הודעה משלימה וטיוטת תשקיף), התשס"ו-2006

3.
תקנות ניירות ערך (פרטי תשקיף, מבנהו וצורתו) (תיקון), התשס"ו-2006

4.
תקנות ניירות ערך (תקופה להגשת הזמנות לניירות ערך המוצעים בתשקיף) (תיקון), התשס"ו-2006

5.
תקנות ניירות ערך (אופן הצעת ניירות ערך לציבור), התשס"ו-2006

היו"ר יעקב ליצמן:


אני פותח את הישיבה.

משה טרי:


הובאה לידיעתנו איזושהי תקלה. אנחנו מניחים כאן את המקור ועל זה נקיים את הדיון.

משרד המשפטים טוען שעל נושא מסוים חלה חובת התייעצות שלא התקיימה, למרות שאנחנו שלחנו את החומר, למרות שהחומר הגיעה, ועל הנושא הזה קיימת המתכונת הישנה. שאר הדברים הם אותו הדבר ולא חל בהם שום שינוי.

היו"ר יעקב ליצמן:


אני מנסה להבין מה הבעיה.

משה טרי:


יש כאן חמש תקנות.

היו"ר יעקב ליצמן:


יש לי סט עליו כתוב ג' בתשרי תשס"ז, 25 בספטמבר. זה המקורי?

מאיה גרטי-גלבוע:


זה מה שאנחנו מניחים למעט תקנה 10 לתקנות החיתום. רק לגביה לא קוימה חובת ההיוועצות, ולכן לגבי התקנה הספציפית הזאת אנחנו חוזרים לנוסח המקורי שלה. כל הקובץ הוא מה שהונח עכשיו.

היו"ר יעקב ליצמן:


אם אני מבין נכון, אתם אומרים שעל כל השאר הייתה התייעצות ועל זה לא. זאת אומרת, על חיתום לא הייתה.

משה טרי:


לא, הייתה התייעצות על המתכונת.

היו"ר יעקב ליצמן:


על כל השאר יש נוסח חדש, והייתה התייעצות.

מאיה גרטי-גלבוע:


על שלושה סעיפים לא צריך התייעצות.

היו"ר יעקב ליצמן:


פעם ראשונה אני שומע שלא צריך התייעצות.

מאיה גרטי-גלבוע:


לפי חוק ניירות ערך על ארבעה סטים לא צריך התייעצות עם שר המשפטים. על סט אחד שנקרא תקנות החיתום (ניגוד עניינים), צריך חובת התייעצות. חובת ההתייעצות קוימה כדין לגבי נוסח שנשלח אלינו. לאחר מכן חל שינוי מסוים בתקנה 10 ועל השינוי הזה לא קוימה חובת התייעצות. לכן אנחנו מסכימים שהנוסח שיונח בפני הוועדה יהיה הנוסח שלגביו קוימה חובת ההתייעצות.

קריאה:


למעשה צריך לדון כאן על הקובץ כפי שנשלח לחברי הוועדה ומונח בפניכם, למעט שני מספרים שונים בתקנה 10 ובתקנות החיתום.

היו"ר יעקב ליצמן:


היועצת המשפטית של הוועדה תאמר לי בדיוק על מה אני יכול להצביע ועל מה לא.

ראובן ריבלין:


אם קיימת חובת התייעצות, למה באים אלינו?

היו"ר  יעקב ליצמן:


לא הייתה התייעצות.

שגית אפיק:


למעשה יש פה חמישה סוגי תקנות. לגבי תקנות חיתום (תיקון) יש צורך בהתייעצות עם שר המשפטים על-מנת להביא את התקנות האלה לדיון בפני ועדת הכספים. הרשות לניירות ערך קיימה התייעצות עם משרד המשפטים לגבי נוסח מסוים. לאחר שקוימה חובת ההתייעצות, נשלח לוועדה נוסח אחר מזה שעליו קוימה חובת ההתייעצות.

מאיה גרטי-גלבוע:


מדובר בשני מספרים. אנחנו לא מדברים על נוסח מילולי אלא על מספרים.

קריאה:


סעיף 10(א)(2) וסעיף 10(א)(3).

ראובן ריבלין:


האם מונח בפנינו הנוסח שמשרד המשפטים הסכים עליו?

ענת פייער:


הרשות אמרה שאכן כך. מאחר שמדובר בתקנה אחת, במספרים מסוימים, הרי שהמספרים שעומדים לפניכם הם המספרים.

היו"ר יעקב ליצמן:


האם יש התנגדות לנוסח המקורי שכרגע ונח לפנינו?

צחי סולטן:


כן.

היו"ר יעקב ליצמן:


האם יש עוד מישהו שמתנגד?

בועז רדי:


בנק הפועלים.

מיכל רבינוביץ:


בנק לאומי.

יוסי ניצני:


בנק המזרחי.

דני ברק:


לידר שוקי הון.

היו"ר יעקב ליצמן:


חשבתי שאם יש כל כך הרבה מתנגדים, אולי נקיים דיון או לשלוח את כולם לערוך תוספות.

ענת פייער:


לא צריך את זה אדוני.

היו"ר יעקב ליצמן:


אני חושב אחרת.

ענת פייער:


אם יורשה לי, אני רוצה להסביר. תמיד קורה שהממשלה מניחה נוסח כאשר מדובר באישור תקנות, ויכול להיות שהוועדה לא מאשרת את הנוסח או מאשרת אותו בתנאים. זה שונה לחלוטין מהגשת נוסח שלגביו לא קוימה חובת התייעצות. אם הונח הנוסח שהממשלה הגישה, יתקיים עליו דיון ואתם תחליטו לאשר אותו בתנאים, הכול בסדר.

היו"ר יעקב ליצמן:


את אומרת לי דברים מאוד ישרים ונכונים. עד לפני רבע שעה המצב היה אחר ועל השולחן היה מונח משהו אחר. זה שונה אם עד לפני רבע שעה לא הייתה התייעצות.

ראובן ריבלין:


לפני שאנחנו מתחילים לשמוע את ההסברים וההתנגדויות, צריך לומר שלוביסטים רבים ביקשו להיפגש אתנו, חברי הכנסת, ואני סירבתי להיפגש עם כולם כי רציתי לשמוע את כולם כאן.


אני מבקש מראש הרשות להסביר לי מדוע הוא הסכים עם משרד המשפטים על נוסח מסוים שהוא מספרי מהותי אבל הגשת לנו נוסח אחר שהוא מהותי, הוא פי  שתיים מהנוסח עליו הוסכם עם משרד המשפטים.

היו"ר יעקב ליצמן:


אני מציע שנשלח החוצה את הנוכחים ואנחנו חברי הכנסת נקיים התייעצות בינינו. אחר-כך נחליט מה עושים.

ניסן סלומינסקי:


למה אנחנו צריכים לקיים ישיבה כאשר יכול להיות שבעוד שבועיים נקיים ישיבה נוספת? בוא נעצור את העסק והם יגישו לנו את החומר באופן מסודר.

היו"ר יעקב ליצמן:


יש צדדים לכאן ולכאן. יש צד אחד שאומר שאם לא נאשר את זה היום, אנחנו נכנסים לבוץ עמוק. יש צד אחר שאומר שלא נאשר היום מאחר שקיימת אי-בהירות ולכן נחכה. אני חושב שאנחנו צריכים לקיים כאן התייעצות בינינו חברי הכנסת.

דוד טל:


לדעתי הנושא הזה מאוד חשוב. אני כרגע לא רוצה להביע עמדה, ואין לי גם עמדה עד שלא אשמע את האנשים, לגבי המינון, אם עשרה אחוזים או עשרים אחוזים. אני לא יודע לומר ואני חושב שהוועדה צריכה להחליט על כך, אבל הרבה מאוד הנפקות עומדות בדרך והן בתור. זה חשוב מאוד מבחינת המשק הישראלי שהנושא הזה יידון ונחליט עליו, בין אם יהיה עשרה אחוזים או עשרים אחוזים או כל מספר אחר. זה דבר שצריך לסיים.

ראובן ריבלין:


אדוני היושב-ראש, אני מודה שזו אינטואיציה ואין לי שום ידיעה. אני מבקש לשמוע את התשובה על השאלה עוד בטרם ההתייעצות. תגיד לי מדוע הסכמתם עם משרד המשפטים – עם הממשלה – על נוסח מסוים אבל הגשתם לנו, לוועדת הכספים, נוסח שהוא פי שניים מהנוסח עליו הוסכם. יש פה היגיון כלכלי, היגיון מוסדי, היגיון שנובע מהרפורמה? אני רוצה להבין את זה.

משה טרי:


יש כאן כנראה אי-הבנה, אי-בהירות וחוסר אינפורמציה. מדובר כאן ברפורמה מקיפה ביותר שמה שעכשיו עולה, זה הצ'ופצ'יק של הצ'ופצ'יק של הצ'ופצ'יק. בואו נשים את זה במקום. אני מדבר על הרפורמה בחיתום עליה אנחנו עובדים כבר עשר שנים. ישבנו עם כולם בלי יוצא מן הכלל, ניתחנו, ראינו מה שקורה בעולם, והדבר הזה עושה מהפיכה.


רצינו להעביר את זה. באנו עם אותו סט. נפגשנו גם עם הבנקים וגם עם גורמים אחרים ואמרנו שכדי שהדבר הזה יעבור, צריך לעשות פשרות ואלה הן הפשרות הקיימות. לומר לך שאנחנו מאושרים לגמרי? לא.

ראובן ריבלין:


הפשרות זה העשרים או העשר?

משה טרי:


עשרים. מבחינתנו באמת זה לא קריטי. מה שחשוב הוא שזה צריך לעבור.

קריאה:


למה ההבדל בין הגרסאות?

משה טרי:


אני שוב אומר שזה לא משמעותי. העברנו את החומר למשרד המשפטים, זה ישב שם כשבועיים.

חיים אורון:


לפני העשרה או עשרים אחוזים, תאמר לי מה המהפיכה. אני רואה שכולם מבינים מה העניין אבל אני לא מבין ואני רוצה להבין על מה אני הולך להצביע. יכול להיות שכולם מסכימים, אבל אני אחשוב שזה לא טוב. אני מודה שכן קראתי את הניירות שקיבלתי אבל אני לא מבין, ואני מבקש שיסבירו לי במה מדובר.

היו"ר יעקב ליצמן:


אני לא מדבר לגופו של עניין. אנחנו מציע שנצא להפסקה של 15 דקות.

משה  טרי:


אחרי שהונח הדבר הזה, היו אלינו פניות רבות. לנו היה חשוב להעביר את זה, ומה שהבאנו למשרד המשפטים, וגם לכאן, זאת תוצאה של התדיינות עם כל הגורמים.

הישיבה נפסקה בשעה 11:00 ונתחדשה בשעה 12:00

היו"ר יעקב ליצמן:


אחרי התייעצות עם כל חברי הכנסת התקבלה החלטה שאומרת שלא נתחיל היום את הדיון אלא נדחה אותו ליום שני בשעה  10:00 בבוקר. אני קורא לממשלה להביא דברים מוסכמים, עד כמה שניתן, ולעשות זאת לפני ישיבת הוועדה. אני מקווה שביום שני נקיים דיון מקיף ונצביע.

תודה רבה. הישיבה נעולה.

הישיבה ננעלה בשעה  12:05

